Deg tallest, ad nsel i leṣwat-agiakken i mṣeḍfaren : lheff n tikli n uḍar, arabeɛ n tikli n yiɛawdiwen, zzhir n tikli n lbabur, zzhir n tikli n tmacint d zzhir n wafug n ṭṭeyyara. Akken ara tiɣ tafat deg usayes, ad d-banen 3 n yiẓekwan-nni. Ad dtekcem yiwet n terbaɛt tettwasuddesseg 6 n yimdanen, lsan akk tebrek, msebḍan ɣef sin n leṣfuf, ad d-leḥḥun alamma wwḍen-d ɣer tlemmast n usayes (anda akken llan yiẓekwan), ad bedden akken tallit, ssyen ad ttin : 3 ad d-qablen azayez (lɣaci), 3 nniḍen ad d-qablen iẓekwan-nni. Ad d-yekcem Ḥmed aselmadyelsa timelsa taklasikit, ad d-iɛeddi gar terbaɛt-nni, nitni ur t-ẓerren ara, neɣ ur bɣin ara ad t-ẓren acku zzin-as s uɛrur. Ad ikemmel deg tikli-s alamma qrib ad yeffeɣ, ad yemlil d Bu Ccfaya ad as-yesketket, ad as-yemmesli s taɣect yerxanɣer tmeẓẓuɣt, ssyen ad yeffeɣ.